Lav et referat af nedenstående tekst:

Tekst:
Tirsdag havde 78-årige Orla Pedersen sidste dag på Au2Parts i Hobro, hvor han har arbejdet som chauffør de sidste 12,5 år. - Jeg har haft det rigtig godt med at have haft noget at lave. Jeg er ikke altid så god til at få tiden til at gå, og hvis jeg ikke har noget at tage mig til, bliver jeg hurtigt lidt rastløs, siger Orla Pedersen, der i stedet for at gå på pension fortsatte på arbejdsmarkedet. Mindre ansvar Orla Pedersen har haft 62 år på arbejdsmarkedet og startede som 16-årig i 1960. Herefter kom han ind hos politiet, hvor han stoppede som politiinspektør i 2007. Skiftet fra lederjobbet i politiet til jobbet på gulvet var derfor heller ikke et problem for ham. - Det var lidt en befrielse at komme af med det ansvar, som der er ved være chef for omkring 50 medarbejdere ved politiet i Hobro. Der har jo hele tiden været nogle problemer, man skulle tage stilling til og mange opgaver ude i lokalsamfundet, forklarer Orla Pedersen. Ikke alle kan arbejde i mange år Selvom Orla Pedersen selv har været glad for at være på arbejdsmarkedet i mange år, så kan han godt forstå, at mange har svært ved at arbejde så længe i dag. - Det bliver sværere for folk at blive ved med at arbejde så længe. Jeg har en svigersøn, der er tømrer. Han er 58, og hans ryg er slidt op, så han kan jo ikke arbejde til, han bliver 70, konstaterer Orla Pedersen. Ifølge Orla Pedersens chef, har Orlas høje alder dog aldrig været et problem hos Au2Parts i Hobro. - Orla er jo frisk og rørig, og han ved, hvad han laver. Han har bare udfyldt pladsen, og han er god ved kunderne. Alle er glade for Orla. Ham kunne vi godt have brugt i nogle flere år, siger Bo Langberg, der er kundechef hos Au2Parts i Hobro.

Referat:
Han har blandt andet arbejdet som politiinspektør og chauffør.